એવો દાવો કરવામાં આવી રહ્યો છે કે મોતીની ખેતી કરવામાં હરિયાણામાં વિનોદ પહેલો ખેડૂત છે. વર્ષ 2016માં વિનોદ પોતાના કાકા સુરેશ કુમાર સાથે જિલ્લા મત્સ્ય વિભાગમાં માછલીના ઉછેર બાબતે જાણકારી મેળવવા ગયા હતા. તેમની પાસે માત્ર 20 ફૂટ લંબાઈ અને 20 ફૂટ પહોળાઈ ધરાવતો એક જમીનનો ટુકડો હતો. જેથી તેમને કહેવામાં આવ્યું કે આટલી નાની જમીન પર મત્સ્ય ઉછેર શક્ય નથી. તેવામાં જિલ્લા મત્સ્ય અધિકારી ધર્મેન્દ્ર સિંહે તેમને મોતીની ખેતીનો આઇડિયા આપ્યો.